|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | | ☐ | **iba na MSP (0 - 249 zamestnancov)** | | ☐ | **iba na veľké podniky (250 a viac zamestnancov)** | | ☒ | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Návrhom bude priamo ovplyvnená skupina zamestnávateľov, ktorá poskytuje zamestnancom mzdu na minimálnej zákonom ustanovenej úrovni vrátane podnikateľov – fyzických osôb (samostatne zárobkovo činných osôb – ďalej „SZČO“), ak zamestnávajú takýchto zamestnancov. Zvýšenie nákladov možno očakávať aj u zamestnávateľov, ktorí nemajú odmeňovanie upravené v kolektívnej zmluve a poskytovali mzdu na úrovni minimálneho mzdového nároku zamestnanca podľa § 120 Zákonníka práce. Pre kvantifikáciu tohto vplyvu nie sú k dispozícii relevantné údaje o počtoch zamestnancov so mzdou na úrovni minimálneho mzdového nároku.  Na základe údajov z výberového zisťovania o cene práce ISCP (MPSVR SR) 1-04 za I. štvrťrok 2018 je možné celkový počet dotknutých zamestnávateľov podnikateľskej sféry (mimo SZČO) odhadnúť **na cca 16,0 tis.**, z toho cca 15,8 tis. zamestnávateľov (cca 98,4 %) je s počtom do 250 zamestnancov.  Podľa údajov z tohto štatistického zisťovania budú najviac ovplyvnení zamestnávatelia v odvetví ubytovacích a stravovacích služieb (podiel zamestnancov so mzdou do  520 eur za I. štvrťrok 2018 bol 33,4 %), v odvetví ostatných činností (podiel 17,7 %) a v odvetví administratívnych a podporných služieb (podiel cca 14,5 %). Z ďalších odvetví najväčší podiel zamestnancov so mzdou pod úrovňou navrhovanej sumy minimálnej mzdy je v odvetví vzdelávania (11,3 % počtu zamestnancov) a v odvetví verejná správa a obrana, povinné sociálne zabezpečenie (10,3 % počtu zamestnancov).  Na základe údajov Sociálnej poisťovne možno kvalifikovane odhadnúť počet dotknutých podnikateľských subjektov na ďalších **cca 28,8 tisíc SZČO**. Spolu počet dotknutých podnikateľských subjektov možno odhadnúť na 44,9 **tis. zamestnávateľov**. |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Predbežná informácia týkajúca sa návrhu nariadenia vlády Slovenskej republiky, ktorým sa ustanovuje suma minimálnej mzdy na rok 2019 (ďalej len „návrh nariadenia“) bola zverejnená na portáli Slov-Lex dňa 8. júna 2018 s možnosťou verejnosti zapojiť sa do prípravy predmetného nariadenia formou zasielania pripomienok a návrhov v lehote do 6. júla 2018. Zverejnením predbežnej informácie bol začatý proces konzultácií s podnikateľským prostredím v zmysle Jednotnej metodiky na posudzovanie vybraných vplyvov vrátane testovania vplyvov na malé a stredné podniky. Pre proces konzultácií bol vyčlenený dostatočný časový priestor požadovaný Jednotnou metodikou na posudzovanie vybraných vplyvov a konzultácie trvali najmenej štyri týždne. Konzultácií sa zúčastnili: Inštitút ekonomických a spoločenských analýz – INESS, verejnosť prostredníctvom Mgr. Ľudovíta Drenku, Asociácia priemyselných zväzov. Pripomienky uvádzaných subjektov išli nad rámec obsahového zamerania pripravovaného návrhu nariadenia a predstavovali podnety na legislatívnu úpravu právnych predpisov vyššej právnej sily (napr. zákona č. 663/2007 Z. z. o minimálnej mzde v znení neskorších predpisov (ďalej len „zákon o minimálnej mzde“), zákona č. 580/2004 Z. z. o zdravotnom poistení v znení neskorších predpisov a iných právnych predpisov), preto ich nebolo možné akceptovať.  Do procesu konzultácií sa taktiež zapojilo Centrum lepšej regulácie agentúry Slovak Business Agency Postrehy, návrhy a pripomienky SBA k pripravovanému návrhu nariadenia boli prezentované na spoločnom pracovnom stretnutí zástupcov predmetnej agentúry a predkladateľa dňa 26. júna 2018. SBA vykonalo test vplyvov predkladanému materiálu na malé a stredné podniky, ktorý tvorí samostatnú prílohu k návrhu nariadenia.  Zároveň prebiehali konzultácie medzi reprezentatívnymi zástupcami sociálnych partnerov prostredníctvom zasadaní Hospodárskej a sociálnej rady Slovenskej republiky (ďalej len „HSR“). Potreba konzultácií prostredníctvom zasadaní HSR vyplýva priamo zo zákona o minimálnej mzde a zo zákona č. 103/2007 Z. z. o trojstranných konzultáciách na celoštátnej úrovni a o zmene a doplnení niektorých zákonov). Z každého zasadania HSR sa vyhotovuje záznam, ktorý je verejne prístupný na webovom sídle: <http://www.vlada.gov.sk/hospodarska-a-socialna-rada-sr/>. |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| Dochádza k zvýšeniu mzdových nákladov z dôvodu zvýšenia sumy minimálnej mzdy (zvýšenie objemu doplatkov do novej sumy). Nadväzne na zvýšenie mzdových nákladov vzrastú odvody do poistných fondov. Zvýšenie objemu doplatkov do navrhovanej sumy minimálnej mzdy možno u dotknutých podnikateľov vrátane SZČO **kvalifikovane odhadnúť na 3 292,0 tis. eur mesačne** (bez odvodov); v ročnom vyjadrení náklady na doplatky budú cca **39 507,6 tis. eur** a odvody do poistných fondov z tejto sumy **13 906,7 tis. eur** ročne. Celkové zvýšenie nákladov možno odhadnúť na cca **53 414,3 tis. eur ročne**; podrobnosti výpočtov sú za tabuľkou. V tomto kvalifikovanom odhade nie je zahrnuté zvýšenie doplatkov do nových sadzieb minimálnych mzdových nárokov z dôvodu, že štatistické zisťovanie o celkovej cene práce **neumožňuje sledovať zaradenie zamestnancov do stupňov náročnosti** a kvantifikovať aj tieto vplyvy.  Z dôvodu zvýšenia sumy mesačnej minimálnej mzdy o 40 eur sa zvýši hodinová minimálna mzda z 2,759 eura na 2,989 eura (o 23 eurocentov na hodinu). Súčasne dôjde k zvýšeniu minimálnych sadzieb mzdových zvýhodnení, ktoré sa počítajú z ustanovenej sumy minimálnej mzdy v zmysle ustanovení Zákonníka práce – ide o mzdové zvýhodnenie za nočnú prácu, mzdové zvýhodnenie za prácu v sobotu, mzdové zvýhodnenie za prácu v nedeľu, a tiež dôjde k zvýšeniu minimálnej sumy mzdovej kompenzácie za sťažený výkon práce a  náhrady za neaktívnu časť pracovnej pohotovosti mimo pracoviska. Tento dodatočný vplyv sa môže dotknúť len zamestnávateľov, ktorí uvedené mzdové zvýhodnenia už v súčasnosti nemajú dohodnuté vyššími, ako zákonom garantovanými minimálnymi sadzbami. Pre kvantifikáciu tohto vplyvu nie sú k dispozícii relevantné údaje o počtoch zamestnancov, ktorým sa poskytujú uvedené mzdové zvýhodnenia na minimálnej úrovni alebo pod úrovňou sadzieb, odvodených z novej sumy hodinovej minimálnej mzdy.  Zvýšenie nákladov zamestnávateľov môže vzniknúť aj z dôvodu potreby poskytnúť doplatok k odmene fyzickej osobe, ktorá pre zamestnávateľa **vykonáva prácu na základe niektorej z dohôd o prácach vykonávaných mimo pracovného pomeru** v prípade, ak by výška poskytnutej odmeny v prepočte na odpracovanú hodinu nedosiahla sumu hodinovej minimálnej mzdy. Rozsah tohto vplyvu nie je možné odhadnúť pre nedostatok relevantných údajov o výške odmien za prácu „na dohodu“ v prepočte na odpracovanú hodinu; tento vplyv zvýšenia sumy minimálnej mzdy na náklady zamestnávateľov možno považovať za zanedbateľný. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Návrh si nevyžaduje dodatočné náklady v súvislosti so zamestnávaním. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Návrh nevyvoláva žiadne zvýšenie administratívnych nákladov zamestnávateľov. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa v eurách ročne* | *Náklady na celé podnikateľské prostredie v eurách* | | *Priame finančné náklady* | *1 190,18* | *53 414 324,19* | | *Nepriame finančné náklady* | *0* | *0* | | *Administratívne náklady* | *0* | *0* | | ***Celkové náklady regulácie*** | *1 190,18* | *53 414 324,19* | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Bez priameho vplyvu na vytváranie obchodných bariér. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Bez vplyvu na inovácie. |

**Komentár k Analýze vplyvov na podnikateľské prostredie**

**Podnikateľská sféra (bez zamestnancov SZČO)**

Zdroj údajov: Výberové štatistické zisťovanie, štvrťročný výkaz o cene práce ISCP (MPSVR SR) 1-04, údaje za I. štvrťrok 2018, podklady z informačného systému sociálnej poisťovne o zamestnancoch u SZČO

Zisťované údaje: - počty zamestnancov u podnikateľov - právnických osôb so mzdou do 480 eur mesačne a so mzdou v rozpätí nad 480 eur až do 520 eur mesačne,

* počty zamestnancov u podnikateľov – fyzických osôb (SZČO) v rovnakých pásmach vymeriavacích základov,
* počty podnikateľských subjektov (právnických osôb a fyzických osôb – SZČO), u ktorých sú takíto zamestnanci,
* objem doplatkov do novej sumy minimálnej mzdy a v prípade zamestnancov u SZČO priemerné vymeriavacie základy v oboch príjmových pásmach.

Kritériá výberu: - výlučne zamestnanci zamestnávateľov tzv. podnikateľskej sféry,

* u zamestnancov právnických osôb len zamestnanci pracujúci na plný úväzok,
* dopočet výsledkov za výberovú vzorku na počty zamestnancov právnických osôb podľa registra organizácií.

Zistené údaje:

|  |  |  |  |  |
| --- | --- | --- | --- | --- |
| Mzdové pásmo  hrubej priemernej  mesačnej mzdy | Podnikateľská sféra – mimo SZČO | | | |
| podiely v % | počet zamestnancov | objem dopl. do 520 eur mesačne | Počet dotknutých zamestnávateľov |
| do 480 eur | 2,155 | 21 175,5 | 847 020,00 | 8 432 |
| nad  480 eur do 520 eur | 3,613 | 35 502,3 | 986 716,87 | 11 681 |
| **Počet zamestnancov s doplatkom, počet zamestnávateľov a zvýšenie doplatkov v eurách mesačne:** | | **56 677,8** | **1 833 736,87** | **16 087** |

Celkové zvýšenie potreby na doplatky po zvýšení sumy minimálnej mzdy predstavuje úhrn:

* zvýšenia doplatkov v sume 40 eur mesačne pre 21 175,5 zamestnancov so mzdou do 480 eur mesačne (21 175,5 osôb x 40 eur =  847 020 eur),
* nových doplatkov u 35 502,3 zamestnancov v príjmovom pásme nad 480 eur mesačne do 520 eur mesačne v sume 986 716,87 eura mesačne (v priemere na zamestnanca 27,79 eura mesačne), t.j. priemerná mzda tejto skupiny zamestnancov predstavuje 492,21 eura mesačne (520 – 27,79).

Spolu možno predpokladané zvýšenie potreby doplatkov do sumy minimálnej mzdy (bez odvodov zamestnávateľa) odhadnúť na **1 833 736,87 eura mesačne**, t.j. cca **22 004 842,44 eura ročne**.

Poznámka:

Zvýšenie sumy minimálnej mzdy môže zvýšiť náklady zamestnávateľov z dôvodu zvýšenia sadzieb mzdových zvýhodnení, ktorých minimálna sadzba je odvodená od sumy minimálnej mzdy v prípade, ak zamestnávateľ poskytoval mzdové zvýhodnenia za nočnú prácu, za prácu v sobotu a za prácu v nedeľu v minimálnej výške. Nakoľko suma minimálnej mzdy v eurách na hodinu od 1. januára 2019 vzrastie o 0,23 eura na hodinu, zvýšenie sadzieb v takomto prípade bude:

* za nočnú prácu o 0,063 eura na hodinu (od 1. mája 2019 o ďalších 0,029 eura na hodinu),
* za prácu v sobotu o 0,0575 eura na hodinu (od 1. mája 2019 o ďalších 0,0575 eura na hodinu),
* za prácu v nedeľu o 0,115 eura na hodinu (od 1. mája 2019 o ďalších 0,115 eura na hodinu).

Časť zamestnávateľov však môže mať príslušné mzdové zvýhodnenia už v súčasnosti dohodnuté vyššími, ako minimálnymi sadzbami, Zákonník práce umožňuje dohodnúť nižšie sadzby mzdových zvýhodnení za prácu v sobotu podľa § 122a ods. 2, za prácu v nedeľu podľa § 122b ods. 2 a za nočnú prácu podľa § 123 ods. 2. Z uvedených dôvodov nie je možné kvalifikovane odhadnúť vplyv zvýšenia suma minimálnej mzdy na celkovú sumu vyplácaných mzdových zvýhodnení naviazaných na minimálnu mzdu.

**Zvýšenie nákladov SZČO z dôvodu zvýšenia doplatkov do minimálnej mzdy a odvodov do poistných fondov.**

Z podkladov Sociálnej poisťovne o vymeriavacích základoch zamestnancov zamestnaných u SZČO za január až apríl 2018, boli zistené nasledovné údaje:

|  |  |  |  |  |
| --- | --- | --- | --- | --- |
| Pásmo vymeriavacieho  základu | Podnikateľská sféra – SZČO | | | |
| počet zamestnancov | úhrn vymeriavacích základov (VZ) v eurách | Priem. VZ na zamestnanca v eurách | Počet SZČO s aspoň 1 zamestnancom |
| do 480 eur | 53 390,0 | 13 487 072,40 | 252,61 | 22 113,00 |
| nad  480 eur do 520 eur | 11 576,0 | 5 684 837,10 | 491,09 | 6 679,00 |
| **Počet zamestnancov s doplatkom spolu:** | **64 966,0** | **Počet dotknutých SZČO spolu:** | | **28 792,00** |

Kvantifikácia celkového zvýšenia potreby na doplatky po zvýšení sumy minimálnej mzdy u zamestnancov SZČO vychádza z predpokladu, že vymeriavacie základy možno považovať za analógiu mzdy zamestnanca. Nakoľko údaje Sociálnej poisťovne o vymeriavacích základoch neumožňujú zohľadniť vplyv počtu odpracovaných hodín a dĺžky dohodnutého týždenného pracovného času, kvalifikovaný odhad bol uskutočnený na základe nasledujúcich predpokladov:

* zvýšenie doplatkov v skupine zamestnancov do  480 eur mesačne bude predstavovať súčin priemerného vymeriavacieho základu, počtu dotknutých zamestnancov a percentuálneho zvýšenia sumy minimálnej mzdy (252,61 x 53 390 x 40 eur /  480 eur = **1 123 903,99** eura mesačne),
* vznik nových doplatkov u zamestnancov v pásme medzi  480 eur mesačne a 520 eur mesačne, bol vypočítaný vo výške rozdielu medzi novou sumou minimálnej mzdy 520 eur mesačne a priemerným vymeriavacím základom 491,09 eura mesačne (28,91 eura) za 11 576 zamestnancov v tomto príjmovom pásme (28,91 x 11 576 = **334 662,16** eura mesačne).

Spolu možno predpokladané zvýšenie potreby doplatkov do sumy minimálnej mzdy (bez odvodov zamestnávateľa) odhadnúť **na cca 1 458 566,15 eur mesačne** a cca **17 502 793,80** eura ročne.

**Výpočet odvodov na zdravotné poistenie za zamestnávateľa**

Zo sumy 480 eur mesačne odvody **za zamestnávateľa** na zdravotné poistenie predstavovali 48 **eur mesačne**. Odvody za zamestnávateľa zo sumy 520 eur budú predstavovať 52 **eur mesačne**. Medziročný nárast odvodov zamestnávateľa na zdravotné poistenie z dôvodu zvýšenia sumy minimálnej mzdy zo 480 na 520 eur predstavuje **40 eur mesačne.**

Pri skupine **zamestnancov u SZČO**, ktorých vymeriavací základ je nižší ako 480 eur, predstavuje priemerný vymeriavací základ za zamestnanca 252,61 eura. Odvody zamestnávateľa z danej sumy boli 25,26 eura. Po náraste minimálnej mzdy na 520 eur (nárast o 8,33%) možno predpokladať, že o rovnaké percento porastie aj priemerný vymeriavací základ u tejto skupiny zamestnancov.

Po predpokladanom zvýšení vymeriavacieho základu na 273,66 eura (252,61 \* 520/480) odvody zamestnávateľa na zdravotné poistenie budú predstavovať 27,37 eura mesačne. Nárast odvodov pre túto skupinu zamestnancov bude predstavovať **2,11** eura mesačne na zamestnanca (27,37 – 25,26 = 2,11 eura).

U zamestnancov **s príjmom v rozpätí medzi 480 a 520 eur** sa podľa výšky príjmu **už odvody na zdravotné poistenie odvádzali**, takže nárast príjmov zdravotných poisťovní bude nižší v závislosti od dosahovaného priemerného príjmu (vymeriavacieho základu), ktorý je u jednotlivých skupín zamestnancov rôzny:

* u zamestnancov právnických osôb, t.j. mimo zamestnancov SZČO (PS) v príjmovom pásme 480 až 520 eur priemerná mzda predstavovala **492,21 eura mesačne**, z čoho odvody zamestnávateľa predstavovali **49,22 eura**; nárast odvodov bude **2,78 eura mesačne** na zamestnanca (52 – 49,22= 2,78 eura),
* u zamestnancov SZČO v tom istom príjmovom pásme priemerný vymeriavací základ bol kvalifikovane odhadnutý na **491,09 eura**, z čoho odvody zamestnávateľa predstavujú **49,11 eura mesačne**; zvýšenie odvodov bude predstavovať **2,89 eura mesačne** na zamestnanca (52 – 49,11 = 2,89 eura).

Kvalifikovaný odhad vplyvu zvýšenia sumy minimálnej mzdy na odvody zamestnávateľa do zdravotných poisťovní v roku 2019 pri sadzbe za zamestnávateľa v podiele 10 %:

|  |  |  |  |
| --- | --- | --- | --- |
| Skupina zamestnancov | Počet zamestnancov | Zvýšenie vymeriavacieho základu v eurách ročne | Zvýšenie na všetkých zamestnancov ročne v € |
| PS bez SZČO spolu | 56 677,8 | 22 004 842,44 | 2 200 484,24 |
| Zam. u SZČO spolu | 64 966,0 | 17 502 793,80 | 1 750 279,38 |
| **Spolu odvody zamestnávateľa na zdravotné poistenie:** | | **39 507 636,24** | **3 950 763,62** |

**Výpočet celkového vplyvu zvýšenia doplatkov na celkové ročné náklady zamestnávateľov vrátane SZČO v tis. eur:**

|  |  |
| --- | --- |
| **Položky zvyšujúce náklady zamestnávateľov** | **v tis. eur ročne** |
| **Zvýšenie nákladov na doplatky (bez odvodov) v eurách ročne:** | **39 507 636,24** |
| **Odvody do poistných fondov hradené zamestnávateľom zo zvýšených doplatkov v eurách ročne** | **13 906 687,95** |
| * *v tom odvody do Sociálnej poisťovne (25,2 %)* | *9 955 924,33* |
| * *v tom odvody do zdravotných poisťovní (10 %)* | *3 950 763,62* |
| **Nárast mzdových nákladov na doplatky vrátane odvodov u zamestnávateľov v eurách ročne** | **53 414 324,19** |
| *- zvýšenie nákladov na doplatky vrátane odvodov zamestnávateľov v eurách mesačne* | *4 451 193,68* |
| **Odhad počtu zamestnancov, ktorým sa budú poskytovať doplatky do sumy minimálnej mzdy (osoby)** | **121 643,8** |
| * *zvýšenie mesačných nákladov zamestnávateľov spolu (vrátane odvodov) v prepočte na 1 zamestnanca mesačne v eurách na osobu* | *36,59* |

Celkový vplyv zvýšenia sumy minimálnej mzdy z dôvodu nárastu doplatkov do sumy minimálnej mzdy a vplyvu zvýšenia sadzieb mzdových zvýhodnení vrátane odvodov do poistných fondov podľa platného legislatívneho stavu v oblasti odvodov za podnikateľov možno odhadnúť **na 120 574,5 tis. eur ročne**.